Stern-Gerlach-eksperimentet
Stern-Gerlach-eksperimentet blev udført i 1922 af to fysikere, tysk-amerikaneren Otto Stern og tyskeren Walther Gerlach. Eksperimentet viste, at en stråle af sølvatomer, der sendtes gennem et stærkt inhomogent magnetfelt, som var vinkelret på strålens retning, spaltedes i to adskilte stråler. Eksperimentet var det første direkte bevis for kvantisering af en komponent af et magnetisk moment og dermed af et impulsmoment. Dette resultatet stemte overens med kvanteteoriens forudsigelse, mens strålen ifølge den klassiske fysik ville være tværet ud til et kontinuert bånd. Ydermere viste eksperimentet, at elektroner (og andre elementarpartikler) har et indre impulsmoment, kaldet spin, som er et kvantemekanisk impulsmoment, der ikke optræder i den klassiske fysik.